open-index/open-wikipedia-markdown huggingface dataset:
Փոլա Գրին

**Փոլա Գրին** (, ), նորզելանդացի գրող և մանկագիր։

## Կենսագրություն
Գրինը ծնվել է 1955 թվականին, Օքլենդում։ Նա հաճախել է Քամո քաղաքի ավագ դպրոցը։

2005 թվականին Գրինը ստացել է Գիտությունների դոկտորի աստիճան իտալերենից և դարձել է Օքլենդի համալսարանի գրականագետ։

Գրինը ամուսնացած է նկարիչ Միշել Հայգթի հետ և ներկայումս ապրում է Օքլենդում։

## Կարիերա
Գրինը տպագրել է իր բանաստեղծական մի շարք ժողովածուներ, որոնցից են.

* Cookhouse (1997, Auckland University Press)
* Chrome (2000, Auckland University Press)
* Crosswind (2004, Auckland University Press)
* Making Lists for Francis Hodgkins (2007, Auckland University Press)
* Slip Stream (2010, Auckland University Press)
* The Baker's Thumbprint (2013, Seraph Press)
* New York Pocket Book (2017, Seraph Press)

Երեխաների համար նրա գրած գրքերից են.

* *Flamingo Bendalingo: Poems from the Zoo* (2006, Auckland University Press), պատկերազարդել է Միշել Հիգթը
* *The Terrible Night* (2008, Random House), պատկերազարդել է Քրիս Գրոսզը
* *Macaroni Moon* (2008, Random House), պատկերազարդել է Սառա Լինգը
* *Aunt Concertina and Her Niece Evalina *(2009, Random House), պատկերազարդել է Մայքլ Հիգթը  
* *The Letterbox Cat and Other Poems* (2014, Scholastic), պատկերազարդել է Մայլես Լոուֆորդը
* *Treasury of NZ Poems for Children* (2014, Random House), խմբագիր, պատկերազարդել է Ջենի Կուպերը

Գրինի բանաստեղծությունները տպագրվել են «Նորզելանդական լավագույն ստեղծագործությունների» շարքերում, այդ թվում` 2002, 2004 և 2006 թվականներին։ Գրինը եղել է 2007 թվականի հրատարակության հրավիրված խմբագիրը։

## Պարգևներ
Գրինը հաղթել է 2017 թվականի Վարչապետի մրցանակը գրական ձեռքբերումների համար։

2017 թվականին Գրինը դարձել է Նոր Զելանդիայի Պատվո շքանշանակիր` գրական ասպարեզում ունեցած վաստակի համար։

## Ծանոթագրություններ

## Հետագա ընթերցանություն
* Paula Green resources in the New Zealand Electronic Poetry centre (including links to works and audio files)

## Արտաքին հղումներ
* NZ Poetry Shelf, Green's poetry blog for adults
* Poetry Box, Green's poetry blog for children

Կատեգորիա:Նորզելանդացի գրողներ
Կատեգորիա:Նորզելանդացի մանկագիրներ
Կատեգորիա:Օքլենդի համալսարանի շրջանավարտներ
Safe with Me

***Safe with Me***` բրիտանացի երգիչ Սեմ Սմիթի երգ, որն ընդգրկված է դեբյուտային ալբոմ՝ Nirvana-ում(2013)։ Այն զբաղեցրել է 86-րդ հորիզոնականը *[[UK Singles Chart]]*-ում։ Երգը գրվել է Սեմ Սմիթի և *Two Inch Punch*-ի կողմից, ով նաև երգի պրոդյուսերն է։

## Երգացանկ

## Իրավունքներ և անձնակազմ
* Գլխավոր վոկալ- Սեմ Սմիթ
* Պրոդյուսորներ- *Two Inch Punch*
* Հեղինակ- Սեմ Սմիթ, Բեն Էշ
* Լեյբլ- *PMR Records*

## Չարթեր

## Ծանոթագրություններ
Feel Something

**"Feel Something"`**  ամերիկացի երգչուհի Բեա Միլլերի երգ։ Այն թողարկվել է 2019 թվականի հունիսի 21-ին *Hollywood Records*-ի կողմից, որպես նրա սպասվելիք երրորդ ստուդիական ալբոմի երկրորդ սինգլ։ Անհայտ պատճառներով ալբոմը չթողարկվեց։

## Գովազդ
2019 թվականի հունիսի 18-ին Միլլերը հայտնեց երգի թողարկման ամսաթիվը։ 2019 թվականի հունիսի 20-ին Միլլերը հայտարարեց, որ երգը թողարկվելու է կեսգիշերին և հրապարակեց երգի պաշտոնական շապիկը։

## Կոմպոզիցիա և տեքստ
*Feel Something*-ը ֆյուչերփոփ ժանրի երգ է , որը հեղինակվել է Միլլերի, Մայք Սաբաթի, Քենեդի Լիքենի և Ջասթին Թրանթերի կողմից, և արտադրվել է Մայք Սաբաթի կողմից։

## Իրավունքներ և անձնակազմ
Վերցված է *Tidal*-ից։
* Բեա Միլլեր- հեղինակ
* Մայք Սաբաթ- երգահան, հեղինակ, պրոդյուսեր, միքսեր
* Ջասթին Թրանքեր- հեղինակ
* Քենեդի Լիքեն- հեղինակ
* Ուիլ Քուինել- ձայնագրման օգնական

## Ծանոթագրություններ

Կատեգորիա:2019 երգեր
Կատեգորիա:Hollywood Records երգեր
Քրիստոֆեր Մելոնի

**Քրիստոֆեր Պիտեր Մելոնի** ( ), ամերիկացի դերասան, որն առավել հայտնի է «Օրենք ու կարգ։ Հատուկ կորպուս» սերիալում դետեկտիվ Էլիոտ Սթեյբլերի դերով և Քրիս Քելերի «Օզ բանտ» սերիալում։

## Կարիերա
Մելոնին մինչև դերասան դառնալն աշխատել է որպես շինարար, նաև ասեղնագործ, բարմեն և հրահանգիչ։ Նա իր կարիերան սկսել է գովազդներում, սերիալների փոքր էպիզոդներում և կինոյի փոքր դերերում նկարահանվելով։ Նրա առաջին նշանակելի դերը եղել է 1996 թվականի «Հաղորդակցություն» ֆիլմում։ Նա նաև «Փախչող հարսնացուն» ֆիլմում խաղացել է երկրորդ պլանի դեր։

1998-2003 թվականներին նկարահանվել է «Օզ բանտ» սերիալում, այս աշխատանքը գրավել է հեռուստադիտողի և պրոդյուսերների ուշադրությունը։ 1999 թվականին պայմանագիր է կնքել «Օրենք ու կարգ։ Հատուկ կորպուս» ֆիլմում նկարահանվելու համար, որը նրան իսկապես ճանաչում է բերել։ 2006 թվականին Մելոնին առաջին անգամ առաջադրվել է «Էմմի» մրցանակի՝ դրամատիկական սերիալի լավագույն դերասան կատեգորիայում։

Նա նաև խաղացել է այնպիսի ֆիլմերում, ինչպիսիք են «12 կապիկ», «Վախ և ատելություն Լաս Վեգասում», «Հարոլդն ու Կումարը բաժանվում են», «Հարոլդ և Կումար 2։ Փախուստ Գուանտանամոյից» , «Փոխադրողները», «Ավազակները» և այլն։

## Անձնական կյանք
1995 թվականի հուլիսի 1-ին Մելոնին ամուսնացել է բեմադրող-նկարիչ Դորիս Շերամ Ուիլյամսի հետ։ Զույգն ունեցել է երկու երեխա՝ դուստր՝ Սոֆյա Եվա Պետրան և որդի՝ Դանթե Ամադեոն։ Մարիշկա Հարգիթեյը  նրա կնքամայրն է։

## Ֆիլմագրություն

## Ծանոթագրություն

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
I Love You (ալբոմ)

**I Love You** (ոճավորվում է՝ **I Love You.**), ամերիկյան The Neighbourhood ինդի փոփ խմբի դեբյուտային ստուդիական ալբոմը, որը թողարկվել է 2013 թվականի ապրիլի 22-ին։

## Երգացանկ

## Չարթեր

### Շաբաթական չարթեր

### Տարեվերջյան չարթեր

## Հավաստագրումներ

## Ծանոթագրություններ

Կատեգորիա:2013 ալբոմներ
Ռոման Սկորնյակով

**Ռոման Սկորնյակով** (, ), ուզբեկ և ռուս գեղասահորդ։ Մինչև 1996 թվականը հանդես է եկել որպես մենասահորդ` ներկայացնելով Ռուսաստանը, այնուհետև սկսել է հանդես գալ Ուզբեկստանի դրոշի ներքո։ 1997 թվականից մինչև 2003 թվականը ՝ Ուզբեկստանի ազգային չեմպիոն։ Նա ներկայացրել է Ուզբեկստանը 1998 և 2002 թվականների Ձմեռային օլիմպիական խաղերում, երկու անգամ էլ գրավել է 19-րդ հորիզոնականը։ 2000 և 2002 թվականներին Չորս մայրցամաքների առաջնությունում նա յոթերորդն էր։

## Կենսագրություն
Գեղասահքով սկսել է զբաղվել չորս տարեկանից` Իգոր Քսենոֆոնտովի և Մարինա Վոյցեխովսկայայի ղեկավարությամբ` «Юность» մարզադպրոցում։ Ավարտել է օլիմպիական ռեզերվի մարզադպրոցը։ Ռոման Սկորնյակովը 1995 և 1996 թվականների Ռուսաստանի երկու առաջնությունների, որտեզ հորիզոնականներ է զբաղեցրել երկրորդ տասնյակում։ Դրանից հետո նա սկսեց հանդես գալ Ուզբեկստանի դրոշի ներքո և յոթ տարիների ընթացքում` 1997 թվականից մինչև 2002 թվականը նա մնաց երկրի անվիճելի չեմպիոն տղամարդկանց մենասահքում։ Սակայն, Ուզբեկստանում ուսումնական բազայի բացակայության պատճառով մարզիկը շարունակեց մարզվել Եկատերինբուրգում, բայց 1998 թվականից տեղափոխվեց Դեյլ Սիթի (ԱՄՆ)։

Հօգուտ Ուզբեկստանի Սկորնյակովը մասնակցել է գեղասահքի աշխարհի ամենամեծ մրցումներին` յոթ անգամ` Աշխարհի առաջնությունների, երկու անգամ` Ձմեռային օլիմպիական խաղերի Նագանոյում և Սոլթ Լեյք Սիթիում։ Այս մրցումներում նա քսան ուժեղագույն մարզիկների շարքում էր։ Միջազգային մրցումներում ամենամեծ հաջողությունը արծաթե մեդալն էր 1999 թվականին Գանգվոնում կայացած Ասիայի Ձմեռային խաղերին։

2000 թվականի հունվարին նա ամուսնացել է Տատյանա Մալինինայի հետ։ Նա ծագումով ռուս ուզբեկ գեղասահորդուհի է, եղել է Ուզբեկստանի չեմպիոն և Չորս մայրցամաքների առաջնության հաղթող։ 2004 թվականին զույգը որդի է ունեցել՝ Իլյա անունով, ով 2017 թվականին ԱՄՆ-ի առաջնությունում իր տարիքային խմբում լավագույնն էր։

Իրենց կարիերայի ավարտին ընդհանուր մարզչի՝ Իգոր Քսենոֆոնտովի մահից հետո Սկորնյակովը և Մալինինան սկսեցին մարզել միմյանց։

Սկորնյակովը աշխատում է որպես մարզիչ Վիրջինիա նահանգի Դեյլ Սիթի քաղաքում։

## Սպորտային ձեռքբերումներ

## Ծանոթագրություններ

Կատեգորիա:Ռուս գեղալողորդներ
Վալենտին Զախարով

**Վալենտին Զախարով** (, ), ԽՍՀՄ գեղասահորդ, տղամարդկանց մենասահքի ԽՍՀՄ կրկնակի չեմպիոն՝ 1953 և 1954թթ.: Եվրոպայի առաջնության (1956 թ.) մասնակից խորհրդային գեղասահորդներից առաջինը։ Նաև զուգասահքով հանդես է եկել Տատյանա Տոլմաչովայի (Գրանատկինա) զարմուհու՝ Մարինա Գրանատկինայի հետ։

## Սպորտային ձեռքբերումներ
### Մենասահք

* ԽՍՀՄ մարզիկները չեն մասնակցել

### Զուգասահք
(Մարինա Գրանատկինայի հետ)

## Ծանոթագրություններ

## Արտաքին հղումներ
* 

Կատեգորիա:Բնօրինակում անաղբյուր հոդվածներ
Կատեգորիա:Խորհրդային գեղասահորդներ
Կատեգորիա:Ռուս գեղասահորդներ
Nothing Happens

**Nothing Happens'',*** ամերիկյան [[Wallows]] խմբի առաջին ստուդիական ալբոմ։ Այն թողարկվել է 2019 թվականի մարտի 22-ին՝ «[[Atlantic Records|Atlantic Records»]] լեյբլով։

== Նախապատմություն ==
2019 թվականի փետրվարի 1-ին «Wallows»-ը թողարկել է ալբոմի առաջին սինգլը՝ «Are You Bored Yet?», [[Clairo]]-ի մասնակցությամբ։ Երգի տեսահոլովակը թողարկվել է նույն օրը՝ [[Նոյ Սենթինեո]]յի կամեոյով։

Ալբոմի երկրորդ սինգլը՝ «Scrawny»-ն թողարկվել է 2019 թվականի փետրվարի 18-ին, իսկ երրորդ սինգլը՝ «Sidelines»-ը՝ մարտի 8-ին։ «Scrawny» երգի տեսահոլովակը թողարկվել է ալբոմի հետ մեկտեղ մարտի 22-ին։

«Wallows»-ը սկսել է աշխատել «Nothing Happens» ալբոմի վրա 2018 թվականին՝ «Spring» մինի ալբոմը թողարկելուց հետո։

== Քննադատում ==
*Nothing Happens*-ը ստացել է հիմնականում դրական արձագանք երաժշտական քննադատների կողմից։ «*Album of the Year»'' վեբ կայքում ալբոմը ստացել է 100 հնարավոր միավորներից միջինում 68 միավոր՝ հիմնվելով քննադատների ակնարկների վրա։

## Երգերի ցանկ

## Չարթեր

## Ծանոթագրություններ
Մազերի խոզանակ

thumb|right|Ժամանակակաից մազի խոզանակի տեսակ

thumb|right|Լիդա Նյումանի սանրը
**Մազերի խոզանակ (սանր)**,  խոզանակի տեսակ կոշտ կամ նուրբ սանրող բաղադրիչով, նախատեսված մարդկանց կամ կենդանիների մազերի հարթեցնելու, սանրելու կամ հարդարելու համար։ Գոյություն ունեն նմանատիպ խոզանակների բազմազան տեսակներ, որոնք տարբերվում են ինչպես ձևով (կլոր, հարթ, ձվաձև) և  այն նյութով, որից պատրաստված են դրանց բռնակները, այնպես էլ նշանակությամբ (օրինակ՝ տարբեր տիպի մազերի համար)։ Ներկայումս նման սանրերի բռնակները մեծ մասամբ պատրաստվում են պլաստիկից կամ փայտից, իսկ նախկինում դրանք կարող էին ստեղծվել նաև մետաղներից կամ փղոսկրից։ Բուն խոզանակը կարող է պատրաստված լինել ինչպես կենդանիների մազերից, օրինակ՝ խոզերի, ձիերի, այնպես էլ նեյլոնից, երբեմն նաև չժանգոտվող պողպատից։

Համարվում է, որ ժամանակակից սանրի նախաձևը արտոնագրվել է 1854 թվականին ԱՄՆ-ում, գյուտարար Հյու Ռոկի կողմից, 1870 թվականին որոշակի ձևափոխված տարբերակը ստեղծեց Սամուել Ֆայրին։ Մազերի խոզանակի ժամանակակից տեսակին ավելի մոտ տարբերակը արտոնագրվել է 1898 թվականին գյուտարար Լիդա Նյումանի կողմից։ Այս խոզանակը, որը նկատելիորեն հեշտացնում էր մազերի հարդարումը, արժանացել է բազմաթիվ մրցանակների։

## Տես նաև
* Սանր

## Ծանոթագրություններ

Կատեգորիա:Գործիքներ
Կատեգորիա:Մազեր
Բհավնագար

**Բհավնագար** (, , ), քաղաք և նավահանգիստ է Հնդկաստանի հյուսսիս-արևմուտքում, Գուջարաթ նահանգում, Կատհիյավար թերակղզում,Արաբական ծովի Կամբեյի ծոցում։ Բնակչությունը կազմում է 510 974 մարդ (2001)։ Հիմնվել է 1723 թվականին Բհավսինջի Գոհիլի կողմից։

593 768 հանդիսանում է Բհավնագար շրջանի վարչական կենտրոնը, որը 1807 թվականին դարձել էր բրիտանական պրոտեկտորատ։ Բհավնագարը նաև անվանում են Սաուրաշտրիի մշակութային մայրաքաղաք։

Բհավնագարն ունի արևադարձային շոգ և խոնավ կլիմա մարտից մինչև հունիսի կեսերը շոգ և չոր եղանակով, ինչից  հետո հունիսի կեսից մինչև հոկտեմբեր սկսվում է մուսսոնի խոնավ սեզոնը, երբ քաղաքը ստանում է մոտավորապես 550 մմ տեղումներ։ Նոյեմբեր-դեկտեմբեր ամիսները բարեխառն են, միջին ջերմաստիճանը մոտավորապես 20&nbsp;°C է  ցածր խոնավության պայմաններում։ Ծովին մոտ լինելու պատճառով կլիման խոնավ է մնում ամբողջ տարվա ընթացքում։

## Ժողովրդագրություն
Հնդկաստանի 2011 թվականի մարդահամարի տվյալներով Բհավնագարի բնակչությունը կազմել է 593 768 մարդ։Բհավնագարն ունի կրթվածության միջին մակարդակ 86% (տղամարդկանց՝ 91%, կանանց՝ 80% կրթվածության մակարդակով), ինչը բարձր է երկրի միջին մակարդակից 59,5%։ Բնակչության 10% 6 տարեկանից փոքր է։ Չափահաս տղամարդիկ կազմում են բնակչության 52%, կանայք՝ 48%։

## Ծանոթագրություններ

Կատեգորիա:1723 թվականին հիմնադրված բնակավայրեր
Կատեգորիա:Բնակավայրեր այբբենական կարգով
Կատեգորիա:Բնօրինակում անաղբյուր հոդվածներ
Կատեգորիա:Հնդկաստանի նախկին մայրաքաղաքներ
Կատեգորիա:Հնդկաստանի քաղաքներ
Կատեգորիա:Նավահանգստային քաղաքներ
Մարտին Լաուրելլո

**Մարտին Լաուրելլո** (, ), կրկեսի՝ հազվագյուտ անոմալիա ունեցող արտիստ։ Նա կարողանում է գլուխը շրջել 180°-ով։ Հայտնի է «բու-մարդ» մականվամբ։

## Կենսագրություն
Մարտին Էմերլինգը ծնվել է Նյուրնբերգում՝ սովորական գերմանական ընտանիքում։ Ծնողները նկատել են, որ իրենց որդին կարողանում է գլուխը 180 աստիճանով պտտել, ընդ որում՝ առանց ցավ զգալու։ Ծնողները զարմացած էին իրենց փոքրիկից։ Բայց Մարտինը չէր կարող երկար ժամանակ շրջված պարանոցով լինել, քանի որ այդ վիճակում դժվար էր շնչել։ Երբ Մարտինը մեծացել է, սկսել է ելույթ ունենալ կրկեսում և շրջել Եվրոպայով մեկ, բայց դա չէր բավականացնում նրան, նա ուզում էր ավելի մեծ համբավ։

1907 թվականին նա տեղափոխվել է Միացյալ Նահանգներ, չնայած Ամերիկան չէր սիրում։ Նա իրեն անվանել է Մարտին Լաուրելլո։ Աշխատել է կրկեսում՝ ցույց տալով իր մարմինը։ Լաուրելլոն չէր կարողանում նորմալ շնչել շրջված պարանոցով, բայց կարող էր խմել ու ծխել։ Շուտով նա ամուսնացել է, սակայն 1931 թվականին կինը ոստիկանությանը Մարտինի վերաբերյալ դիմում է գրել, որից հետո Մարտինին ձերբակալել են։ Մարտինի գործունեությունը հաջող էր։

Մարտին Լաուրելլոն մահացել է 1955 թվականին սրտի կաթվածից։

## Ծանոթագրություններ

## Արտաքին հղումներ
* Պտտվող գլխով մարդը՝ Մարտին Լաուրելլոն 
* Մարտին Լաուրելլոն՝ բու-մարդը
* Բվեճ-մարդը կամ անզուգական մաեստրոն
* Բու-մարդ
* Մարդը 180 աստիճանով շրջում է իր գլուխը և սա ֆոկուս չէ
* Բու-մարդ

Կատեգորիա:Բնօրինակում անաղբյուր հոդվածներ
Կատեգորիա:Գերմանացի արվեստագետներ
Կատեգորիա:Կրկեսի դերասաններ
Կատեգորիա:Սրտի կաթվածից մահացածներ
Օսվալդ Վեբլեն

## Օսվալդ Վեբլեն
**Օսվալդ Վեբլեն** (24 հունիս, 1880 - օգոստոսի 10, 1960) ամերիկացի մաթեմատիկոս, երկրաբան և տեղաբան։ Նրա   աշխատանքը լայն կիրառություն է  գտել ատոմային ֆիզիկայի և հարաբերականության տեսության մեջ։

## Կենսագրություն
Վեբլենը ծնվել է Այովայի նահանգում։ Նրա հայրը  Էնդրյու Անդերսոն Վեբլենն էր  (1848–1932), Այովայի համալսարան]ի ֆիզիկայի պրոֆեսոր, իսկ մայրը՝ Կիրստին (Հուգեն) Վեբլենը (1851–1908):

Օսվալդը դպրոց է հաճախել Այովա քաղաքում։ Նա սովորել է Հարվարդի համալսարանում, հետո մաթեմատիկա սովորելու համար մեկնել է Չիկագոյի համալսարան, որտեղ էլ ստացել է դոկտորի կոչում։ 1903 թվականին գրել է «Երկրաչափության աքսիոմների համակարգ» դիսերտացիան, որի ղեկավարն է եղել Մուրը։

1923-1924 թվականներին Վեբլենը եղել է Ամերիկյան մաթեմատիկական ընկերության նախագահ, 1950-ին`Մաթեմատիկայի միջազգային կոնգրեսի նախագահ Քեմբրիջում։

Ամերիկյան մաթեմատիկական ընկերությունը Վեբլենի պատվին սահմանեց մրցանակ, որը շնորհվում է երեք տարին մեկ՝ երկրաչափության ոլորտում հետազոտությունների համար։

Ամուսնացել է 1908 թվականին  Եղիսաբեթ Ռիչարդսոնի ՝ բրիտանացի ֆիզիկոս Օուեն Ուիլան Ռիչարդսոնի քրոջ հետ։

## Գրականություն
* Introduction to infinitesimal analysis; functions of one real variable with N. J. Lennes (John Wiley & Sons, 1907)
* Projective geometry with John Wesley Young (Ginn and Co., Vol. 1, 1910; Vol. 2, 1918)
* Analysis Situs (American Mathematical Society, 1922; 2nd edn. 1931)
* Invariants of Quadratic Differential Forms (Cambridge University Press, 1927)
* The Foundations of Differential Geometry with J. H. C. Whitehead (Cambridge University Press, 1932)
* Projektive Relativitätstheorie (Springer Verlag, 1933)

## Արտաքին հղումներ
https://mathshistory.st-andrews.ac.uk/Biographies/Veblen/

## Ծանոթագրություններ

Կատեգորիա:Մաթեմատիկոսներ այբբենական կարգով
Կատեգորիա:Այովայի համալսարանի շրջանավարտներ
Կատեգորիա:Ամերիկյան փիլիսոփայական ընկերության անդամներ
Կատեգորիա:20-րդ դարի ամերիկացի մաթեմատիկոսներ
Արիոկարպուս եռանկյունաձև

**Արիոկարպուս եռանկյունաձև** (), Արիոկարպուս ընտանիքին պատկանող կակտուս։ Երբեմն համարում են արիոկարպուսի ենթատեսակ (*Ariocarpus retusus subsp. trigonus*):

## Նկարագրություն
Ցողունը գնդաձև է, մոխրա-կանաչավուն, մինչև 10սմ տրամագծով, աղվամազե գագաթով։ Պտկիկները սրածայր են, մսոտ, եռանիստ, կորացած դեպի վեր, մինչև 5սմ երկարությամբ (տեսակների մեջ ամենաերկարը)։

Ծաղիկները մինչև 5սմ տրամագիծ ունեն, գունատ դեղին են։

## Տարածում
Հանդիպում է Մեքսիկայի Նուևո-Լեոն, Տամաուլիպաս և Սան Լուիս Պոտոսի Նահանգներում։

## Հոմանիշներ
* *Anhalonium trigonum*, F.A.C.Weber, 1893

## Պատկերասրահ

Պատկեր:Aroiocarpus trigonus (5686685466).jpg
Պատկեր:Ariocarpus trigonus 01.jpg
Պատկեր:SDC11400 - Ariocarpus trigonus.JPG
Պատկեր:Ariocarpus trigonus (6152130973).jpg
Պատկեր:Ariocarpus trigonus 02.jpg


## Ծանոթագրություն

## Գրականություն
* Ե. Ռ. Մոխով։ Կակտուսներ, СПб.: ООО «Издательский Дом „Кристалл“», 2003. — С. 100 ISBN 0-7548-0028-8

Կատեգորիա:Բնօրինակում անաղբյուր հոդվածներ
Կատեգորիա:Բույսեր այբբենական կարգով
Կատեգորիա:Չվտանգված տեսակներ
Կատեգորիա:Սենյակային բույսեր
Սպիտակ, սպիտակ օր

**«Սպիտակ, սպիտակ օր»** (), 2019 թվականի իսլանդական դրամատիկ ֆիլմ, որը նկարահանվել է 2019 թվականին։ Ֆիլմն առաջին անգամ ցուցադրվել է 2019 թվականի մայիսի 16-ին՝ Կաննի կինոփառատոնի ժամանակ։ Պրեմիերան կայացել է Տորոնտոյի միջազգային կինոփառատոնի շրջանակներում՝ սեպտեմբերի 6-ին։ Ֆիլմի ռուսական վարձույթը թողարկվել է 2020 թվականի մարտի 19-ին, վարձակալողը եղել է «Ինոեկինո» ընկերությունը։ ԱՄՆ-ում պրեմիերան տեղի է ունեցել 2020 թվականի ապրիլի 17-ին։

Կինոնկարը հաղթել է էլեկտրոնային քվեարկությունում և Օսկարի 92-րդ մրցանակաբաշխությունում երկիրը պետք է ներկայացներ «Լավագույն ֆիլմ» անվանակարգում, բայց այդպես էլ չի առաջադրվել։

«Սպիտակ, սպիտակ օրը» իսլանդական ասացվածք է, երբ երկինքը միահյուսվում է ձյան ծածկույթին, և ննջեցյալները կարող են հաղորդակցվել կենդանի մարդկանց հետ։ Ըստ Պալմասոնի՝ ֆիլմը հղում չունի Արսենի Տարկովսկու համանուն բանաստեղծությանը և Անդրեյ Տարկովսկու «Հայելի» ֆիլմի սցենարին։

## Սյուժե
Իսլանդիայի հեռավոր քաղաքներից մեկում ոստիկանապետը, գտնվելով ծառայությունից դուրս, սկսում է տեղացիներից մեկին կասկածել վերջերս ավտովթարից մահացած իր կնոջ հետ սիրավեպ ունենալու մեջ։ Աստիճանաբար ճշմարտությունն իմանալու նրա սևեռուն գաղափարը հասունանում է, և նա սկսում է անխուսափելիորեն վտանգել իրեն և իր մտերիմներին։

## Դերերում

## Արտադրություն
Ֆիլմը նկարահանվել է 35 միլիմետրանոց ժապավենով և մշակվել է Շվեդիայի լաբորատորիայում, իսկ տան շինարարության և մեքենայի անկման տեսարանները նկարահանվել են Super 35-ով։ Նկարահանումները կատարվել են Իսլանդիայում։

Գաղափարը, ըստ ռեժիսորի խոսքերի, իր մոտ ծագել է 2007 թվականին՝ «Սպիտակ օր» լուսանկարների շարքի վրա աշխատելիս։ Այստեղից էլ առաջացել է ապագա ֆիլմի աշխատանքային անվանումը, այնուհետև կրին ավելացվել է «սպիտակ» բառը։

## Քննադատություն
Film.ru պորտալի տեսաբան, լրագրող Ալիխան Իսրապիլովը ֆիլմին 10 հնարավորից նշանակել է 8 միավոր՝ ընդգծելով, որ ռեժիսորը գտել է «ոսկե միջինը տեսողական պատումի ու կոնֆլիկտները բարձրաձայնելու միջև»։

InterMedia տեղեկատվական գործակալության կինոքննադատ Վադիմ Բոգդանովը 10 միավորանոց սանդղակով ֆիլմը գնահատել է 7,5։ Քննադատն առանձնացրել է ռեժիսոր Պալմասոնի որոշ առանձնահատկություններ՝ «ժապավենի վրա նկարահանելու կիրք, սպիտակ գույների առատ օգտագործում և ընտանիքի թեման խիստ ուշադիր քննող հուզական պատմություններ»։

«ԿինոԱֆիշա» պորտալի գրախոս Քսենյա Ռեուտովան ուշադրությունը կենտրոնացնում է այն բանի վրա, թե ինչպես են կազմակերպվել նկարահանումները. «հերոսների դիտումը կատարվում է արտաքին դիրքերից՝ ցանկապատի հետևից, պատի հետևից, ապակու հետևից, քարի հետևից, առավել սյուռեալիստական տեսարանները ճանապարհային տեսախցիկներից կադրեր են»։ Քննադատը նշում է, որ ռեժիսորն աշխատում է որպես նկարիչ, և ֆիլմը «գեղագիտական տեսարանի բարձրագույն մակարդակում է»։

*The Film Stage* պորտալի կինոտեսաբան Ռորի Օ'Քոնները նշում է դետալների մանրամասն վիզուալացումը։ Իսկ *ScreenDaily* կայքի քննադատ Լիզա Նեսելսոնը գտնում է, որ այս ֆիլմը «թաքնված զգացմունքների պատմություն է, որոնք դուրս են հոսում հիանալի լանդշաֆտի մեջ»։

Ըստ Metacritic ագրեգատ կայքի՝ ֆիլմը 100 հնարավորից ստացել է 84 միավոր՝ հիմնվելով 4 քննադատությունների վրա։

## Մրցանակներ և անվանակարգեր

## Ծանոթագրություններ

## Արտաքին հղումներ
* 

Կատեգորիա:2019 դրամա ֆիլմեր
Կատեգորիա:2019 ֆիլմեր
Կատեգորիա:Դրամա ֆիլմեր
Կատեգորիա:Իսլանդական ֆիլմեր
Էլվին Ռեյ Ջոնս

**Էլվին Ռեյ Ջոնս** (, ), ամերիկացի ջազային երաժիշտ, Ջոն Քոլթրեյնի կվարտետում հայտնի թմբկահար։

## Կենսագրություն
Էլվին Ջոնսը ծնվել է 1927 թվականին Միչիգան նահանգի Պոնտիակ քաղաքում և եղել է ընտանիքի տասը երեխաներից ամենափոքրը։ Նրա եղբայրները՝ Խենկն ու Տադը, եղել են հաջողակ ջազային երաժիշտներ, և նրանց ընտանիքում երաժշտությունը միշտ հարգի է եղել։ 13 տարեկանում Ջոնսը հաստատ որոշել էր դառնալ թմբկահար և օրական աշխատում էր մինչև 10 ժամ։

Ջոնսն իր կարիերիան սկսել է 1949 թվականից Դետրոյթ քաղաքում։ Շուտով սկսել է ելույթներ ունենալ այնպիսի երաժիշտների հետ, ինչպիսիք են Չառլի Պարկերը, Մայլս Դևիսը և Ուորդել Գրեյը։ 1955 թվականին Նյու Յորքում նա անհաջող փորձ է արել ընդունվելու Բենի Գուդմենի կոլեկտիվի երաժիշտների շարքերը, որից հետո միացել է Չարլզ Մինգուսի անսամբլին։ 1960 թվականին Ջոնսը սկսել է ելույթներ ունենալ Ջոն Քոլթրեյնի կվարտետում, որտեղ նվագել է մինչև 1966 թվականը։ Ճանաչված քառյակի կազմում  նա ձայնագրել է  մի շարք հայտնի ջազային ալբոմներ, մասնավորապես « A Love Supreme»-ն։ Կվարտետից հեռանալուց հետո Ջոնսը որոշ ժամանակ նվագել է Դյուկ Էլինգտոնի նվագախմբում, իսկ հետո ստեղծել է իր խումբը՝ «The Elvin Jones Jazz Machine»-ն։

Ջոնսը հարվածային գործիքներն օգտագործել է ոչ այնքան տակտի, որքան մենակատար գործիքների հետ միաժամանակյա հնչողություն  ստեղծելու  համար։ Նրա կատարումների տեխնիկան  ազդեցություն է ունեցել այնպիսի հարվածային գործիքներ նվագողների վրա, որպիսիք են Միտչ Միտչելը և Ջինջեր Բեյքերը։ Ջոնսը վախճանվել է 2004 թվականին 76 տարեկանում սրտի անբավարարությունից։

## Ծանոթագրություններ

## Արտաքին հղումներ
* Elvin Jones Jazz Machine 
* Дискография Элвина Джонса 
* Elvin Jones на playdrums.ru

Կատեգորիա:Ամերիկացի երաժիշտներ
Կատեգորիա:Ամերիկացի երգիչներ
Կատեգորիա:Ամերիկացի թմբկահարներ
Կատեգորիա:Ամերիկացի ջազմեններ
Սարը Աշուղ

**Սարը Աշուղ** (, 16-րդ դար, Ծաղկաբերդ, Քաշաթաղի մելիքություն / Ղարաբաղի խանություն - 17-րդ դար Հայկական լեռներ), ադրբեջանցի աշուղ։

## Կենսագրություն
17-րդ դարի ադրբեջանական աշուղներից մեկը՝ Սարը Աշուղի ծննդյան և մահվան ճշգրիտ ամսաթիվը անհայտ է։ Սարի Աշիգը ծնվել և բնակվել է Լաչինի շրջանի Գյուլբիրդ գյուղի մոտակայքում, Հաքարի գետի աջ ափին գտնվող Գարադաղլի գյուղում և թաղված է ներկայիս Գյուլբիրդ գյուղի տարածքում։ 1927 թվականին հնագետները բացել են գերեզմանը և ապացուցել, որ Սարը Աշուղը ապրել է 17-րդ դարում։

Սարը Աշուղը մի շատ սիրային բանաստեղծությունների հեղինակն է։

## Սարը Աշուղի գրքերը
* *Սարը Աշուղի բայաթիները*։ Բաքու, 1993
* *Սարը Աշուղի բանաստեղծությունները*, Բաքու, 1966։
* Սարը Աշուղ. Ծաղիկների գիրք. Բաքու, 2011։

## Գրականություն
* P.Əfəndiyev. Azərbaycan şifahi xalq ədəbiyyatı. Bakı: 1981, s. 191-193.
* Mirzazade Mustafa Fahretdin. Azeri Âşıklarından Sarı Âşıq. Azerbaycan Yurt Bilgisi, 3 (28), Nisan 1934, s. 176-178.
* Azərbaycan aşıqları və el şairləri. I cild. Bakı: 1983, s. 88-92.
* Hüseyn Kürdoğlu, "Sarı Aşıq", Bakı, "Sabah", 1993:

## Ծանոթագրություններ

Կատեգորիա:Ադրբեջանցի աշուղներ
Մարկո Մինգետի

**Մարկո Մինգետի** (, ), իտալացի պետական և  քաղաքական գործիչ, տնտեսագետ, գրող և լրագրող, Իտալիայի 5-րդ վարչապետ։

## Կենսագրություն
Մարկո Մինգետին ծնվել է Բոլոնիա քաղաքում, իր հարազատ քաղաքում ձեռք է բերել ժողովրդական լրագրողի համբավ։

1847 թվականին Հռոմի Պապ Պիոս IX-ը նրան անդամագրել է «Consultà» պետական խորհրդում, որտեղ նա աշխատել է կարդինալ Անտոնելլի աշխատակազմում, սակայն քիչ ժամանակ անց ամբողջ անձնակազմը հրաժարական է տվել։

Այնուհետև Մինգետին ընտրվել է Հռոմի խորհրդի դեպուտատ, պատերազմի ժամանակ վայր է դրել իր լիազորությունները անցնելով զինվորական ծառայության։

1859 թվականին Կամիլլո Բենսո Կավուրի կողմից նշանակվել է Իտալիայի արտաքին գործերի նախարարության գլխավոր քարտուղար։

Վիլլաֆրանկյան հրադադարից հետո հրաժարական է տվել (Կավուրի հետ միասին) և մեկնել է Բոլոնիա, որտեղ մասնակցել է Պեմոնտին միանալուն նվիրված շարժմանը, իսկ միանալուց հետո արդեն գնացել է Թուրին որպես հարազատ քաղաքի դեպուտատ։

1860 թվականին կրկին պաշտոն է ստանում Կավուրի աշխատակազմում, վերջինիս մահից հետո շարունակում է պաշտոնավարել Բետտինո Ռիկասոլի վարչապետ եղած ժամանակ, ապա Լուիջի Կառլո Ֆարինիի թիմում աշխատել է որպես ֆինանսիստ, իսկ Ֆարինիի հրաժարականից հետո արդեն ձևավորում է նախարարների իր կաբինետը։

Շարունակելով Ֆրանսիայի հետ քաղաքական մերձեցումը, Մինգետին պայմանագիր է ստորագրում, համաձայն որի Ֆրանիսան պարտավորվում է մաքրել Հռոմը, իսկ Իտալիան ընդմիշտ  հրաժարվի քաղաքիցմ մայրաքաղաքը Թուրինից տեղափոխելով Ֆլորենցիա։ Պայմանագիրը սակայն առաջացրել է մեծամասշտաբ դժգոհություններ, ինչի արդյունքում 1864 թվականին Մինգետիի քաղաքական թիմը քաղաքական անկում է ապրել և նրա կաբինետը լուծարվել է։

Հետագայում Մարկո Մինգետին Լուիջի Ֆեդերիկո Մենաբրեաի վարչապետ եղած ժամանակ  նշանակվել է գյուղատնտեսության նախարար։

1870 թվականից մինչև 1873 թվականը եղել է Իտալիայի դեսպանը Ավստրիայում։

Մինգետին համարվում է նաև Իտալիայի լավագույն հռետորներից մեկը։ Մահացել է 1886 թվականին Հռոմում։

1895 թվականի սեպտեմբերի 8-ին Մինգետիի պատվին Հռոմում հուշարձան է տեղադրվել։

## Գրականություն
* 1859 — «Della economia pubblica е delle sue attinenze colla morale e col diritto» (Ֆլորենցիա, հր. 1868),
* 1862 — «De l’organisation administrative du royaume d’Italie» (թարգմանություն իտալերենից, Փարիզ);
* 1866 — «Saggio di provvedimenti di finanza» (Ֆլորենցիա),
* 1872 — «Opuscoli letterari ed economici» (Ֆլորենցիա),
* 1877 — «Le donne italiane nelle belli arti al secolo XV e XVI» (Ֆլորենցիա),
* 1878 — «Stato e chiesa» (Միլան, ֆրանսերեն թարգմանություն, 1881),
* 1886
:  — «L’avvenire della religione» (Милан),
:  — «Il cittadino e lo stato» (Милан).

* Մարկո Մինգետիի ելույթները նրա մահից հետո հավաքագրվել են Հռոմում (1888—90); նույն տարիներին հրատարակվել է նաև նրա հուշերը «I miei ricor d i» (Թուրին, 1888)։

## Ծանոթագրություններ

Կատեգորիա:Իտալիայի վարչապետներ
Կատեգորիա:Իտալիայի քաղաքական գործիչներ
Կատեգորիա:Շվեդիայի գիտությունների թագավորական ակադեմիայի անդամներ
Կատեգորիա:Իտալիայի պետական գործիչներ
Կատեգորիա:Իտալացի գրողներ
Կատեգորիա:Իտալացի լրագրողներ
Կատեգորիա:Իտալացի տնտեսագետներ
Կատեգորիա:Իտալացի դիվանագետներ
Նայջելա Լոուսոն

[մինի|290px|[Պատկեր:Nigella Lawson in Manilla - 2017 (29946044613) (cropped).jpg|290փքսՆայջելա Լոուսոնի ձայնը]]

**Նայջելա Լոուսոն** (**' **'), բրիտանացի լրագրող, հեռուստահաղորդավար, խմբագիր, ռեստորանային քննադատ և խոհարարական գրքերի հեղինակ։

## Գործունեություն
Նայջելա Լոուսոնն ավարտել է Օքսֆորդի համալսարանի բանասիրության ֆակուլտետը, որից հետո նա սկսել է գրել գրական ստեղծագործությունների գրախոսություններ և դարձել ռեստորանային քննադատ։ 1986 թվականից աշխատել է որպես գրական խմբագիր «Կիրակնօրյա ժամանակ» (**') թերթում և միաժամանակ դարձել է արտահաստիքային լրագրող՝ համագործակցելով բազմաթիվ ամսագրերի և թերթերի հետ։

Մանկուց հետաքրքրվելով խոհարարությամբ։ 1998 թվականին հրատարակել է իր առաջին խոհարարական գիրքը՝ «Ինչպես ուտել» (**'), որը վաճառվել է 300 հազար օրինակով և դարձել բեսթսելլեր։ 2000 թվականին Նայջելան հրատարակել է նմանատիպ թեմայով երկրորդ գիրքը՝ «Ինչպես դառնալ տնային աստվածուհի» (**'), որի համար նա արժանացել է բրիտանական «Տարվա գիրք» մրցանակին։

1999 թվականից Նայջելա Լոուսոնը վարել է «Նայջելայի պատառներ» (**') խոհարարական շոուն «Շանել 4» (**) ալիքով։ Նրա գործունեությունում եղել են նաև մրցանակակիր այլ հեռուստածրագրեր։ 2007 թվականից դարձել է խոհանոցային իրերի ապրանքանիշի սեփականատեր։

## Անձնական կյանք
1992 թվականին Նայջելան ամուսնացել է լրագրող և հեռուստահաղորդավար Ջոն Դայմոնդի հետ։ 1997 թվականին Ջոնի մոտ ախտորոշվել է կոկորդի քաղցկեղ, և 2001 թվականին նա մահացել է։ Նայջելան առաջին ամուսնուց ունի երկու երեխա՝ Քոզիմա և Բրունո։ 2003 թվականին Նայջելան ամուսնացել է երկրորդ անգամ  և ապրում է Լոնդոնում՝ ամուսնու՝ Չարլզ Սաատչիի և երեխաների հետ։

### Համոզմունքներ
2008 թվականին Նայջելա Լոուսոնը հայտարարել է, որ իր սեփական ունեցվածքը 15 միլիոն ֆունտ ստերլինգ է։ Այդ ժամանակ նրա ամուսնու՝ Չարլզ Սաատչիի ունեցվածքը կազմել է 100 միլիոն ֆունտ ստերլինգ։

Նայջելա Լոուսոնն, ով իր կարողությունը վաստակել է հեռուստատեսային շոու վարելով և խոհարարական մի քանի գրքեր թողարկելով, իր երկու երեխաներին զրկել է ժառանգությունից։

Սակայն, այս խոսքերը բրիտանական հասարակության մեջ քննադատության են արժանացել, քանի որ իր աշխատած առաջին գումարները նա դիզայներական հագուստ, այլ ոչ թե հաց գնելու համար է ծախսել։

Նայջելան մեծացել է ապահովված ընտանիքում և ոչնչի կարիք չի ունեցել։

## Տես նաև
* Գայանե Բրեիովա

## Ծանոթագրություններ

## Արտաքին հղումներ
* Սթինգը ժառանգություն չի թողնի իր երեխաներին
* 
* 
* 
* 

Կատեգորիա:20-րդ դարի աթեիստներ
Կատեգորիա:20-րդ դարի բրիտանացի կին գրողներ
Կատեգորիա:Անգլիացի աթեիստներ
Կատեգորիա:Անգլիացի լրագրողներ
Կատեգորիա:Բրիտանացի աթեիստներ
Կատեգորիա:Բրիտանացի գրողներ
Կատեգորիա:Խոհարարներ
Կատեգորիա:Հրեա գրողներ
Կատեգորիա:Օքսֆորդի համալսարանի շրջանավարտներ
Կատեգորիա:Բրիտանացի հաղորդավարներ
Կատեգորիա:Բրիտանացի խոհարարներ
Տոստ

thumb|Հացի կտորը նախքան տապակելը և դրանից հետո
**Տոստ, տոստի հաց** (), բարակ կեղևով ծակոտկեն սպիտակ հաց, սովորաբար վաճառվում է կտրտված և փաթեթավորված։ Օգտագործելուց առաջ միանման քառակուսու տեսք ունեցող կտորները տապակում են երկու կողմերից։ Տոստերի պատրաստման սարքը կոչվում է տոստեր։ Կենաց հացը նախաճաշին մատուցվում է տաք վիճակում, ինչպես նաև օգտագործվում է տարբեր նախուտեստների հետ։ Չտաքացված վիճակում կենաց հացը օգտագործվում է սենդվիչների պատրաստման համար և այդ պատճառով էլ կոչվում է նաև «սենդվիչային»։

Տոստի հացի խմորի բաղադրության մեջ մտնում են ցորենի ալյուր, ջուր, սովորական կաթ կամ կաթի փոշի, ճարպ,  շաքարավազ, աղ, խմորիչ կամ փխրեցուցիչ։ Տոստի հացի բարձր ծակոտկենությանը հասնում են ձվի սպիտակուցի, ալյուրի սոսնձանյութի և կաթի սպիտակուցի մեծ քանակությամբ պարունակության շնորհիվ։ Ուղղանկյան տեսք ունեցող կենաց հացի թխման կաղապարը, ինչպես և բոքոնը ստացել են Պուլման հաց անվանումը, երկաթուղային վագոնի նմանության պատճառով։

Ավոկադոյով տոստը համարվում է միլլենիալների մշակույթի խորհրդանիշ։

Տոստը կարող է պարունակել քաղցկեղածին (acrylamide), որն առաջանում է շագանակագույն դառնալու գործընթացում։

## Ծանոթագրություններ

Կատեգորիա:Սննդամթերք
Սառա Ջին Անդերվուդ

**Սառա Ջին Անդերվուդ** (), (), ամերիկացի մոդել, դերասանուհի, պրոֆեսիոնալ պոկեր խաղացող։

## Կենսագրություն
Սառա Ջին Անդերվուդը ծնվել է 1984 թվականի մարտի 26-ին Ամերիկայի Միացյալ Նահանգների Օրեգոն նահանգի Պորտլենդ քաղաքում։

2002 թվականին ավարտել է Սքափուզի ավագ դպրոցը։ Սովորել է Օրեգոնի պետական համալսարանում և Պորտլանդի պետական համալսարանում։ Սառայի մանկության և դպրոցական տարիների մտերիմ ընկերն է եղել ամերիկացի հայտնի ֆուտբոլիստ Դերեկ Անդերսոնը։

Նրա առաջին աշխատանքը շինարարական տեխնիկայի վաճառքի օգնականն էր։ Ավելի ուշ Սառան փոխել է մի շարք գործատուներ, որոնց թվում էր նաև Հութերս ռեստորանային համալիրը, որտեղ աղջիկն աշխատում էր որպես մատուցողուհի։

## Կարիերա
Սառա Ջինն առաջին անգամ հայտնվել է Փլեյբոյ ամսագրի շապիկին 2005 թվականի հոկտեմբերին, որից հետագայում ևս մի քանի անգամ կրկնվել է։  Համարվել է 2006 և 2007 թվականների Փլեյմեյթը։

Առաջին անգամ նկարահանվել է «Շատ էպիկական ֆիլմ»-ում 2007 թվականին, որտեղ այնքան էլ կարևոր դեր չէր կատարում։

## Ֆիլմագրություն

## Ծանոթագրություններ

## Արտաքին հղումներ
* Сара Джин Андервуд на сайте Playboy.com

Կատեգորիա:Ամերիկացի մոդելներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:21-րդ դարի ամերիկացի դերասանուհիներ
Անտիգուա Գվատեմալա

**Անտիգուա Գվատեմալա** կամ **Լա Անտիգուա** (*Antigua Guatemala*, ինչը նշանակում «Հին Գվատեմալա») գաղութային մայրաքաղաք Գվատեմալայում, գտնվում է 1533 մ բարձրության վրա։ Այժմ այն հանդիսանում է երկրի հարավ-արևմուտքում գտնվող Սակատեպեկեսի բաժանմունքի վարչական կենտրոնը։ Մեզ 34685 բնակ. (2007):

## Պատմություն

Սանտյագո դե լոս Կաբալերոս քաղաքը հիմնադրվել է 1527 թվականին կոնկիստադոր Պեդրո դե Ալվարադոյի կողմից։ 1542 թվականին բնակավայրը ավերվել է Ագուա հրաբխի ժայթքումի ժամանակ առաջացած հեղեղից (այժմ այնտեղ կա Սիուդադ Վիջա կամ «հին քաղաք» գյուղը)։ Պրովինցիայի մայրաքաղաքը տեղափոխվել է նոր վայր, որն այժմ զբաղեցնում է Անտիգուա Գվատեմալան։

«Սանտյագոն» երկար ժամանակ ծառայել է որպես Իսպանիայի նահանգի ամենամեծ կենտրոնը Մեխիկոյի և Լիմայի միջև։ 18-րդ դարում բնակչությունը հասնում էր 60 հազարի։ 1676 թվականից գործում է համալսարանը,  իսկ 1660 թվականից՝ տպագրությունը։ Քաղաքը հաճախ տուժում էր ավերիչ երկրաշարժերից ։ 1773 թվականին քաղաքը գրեթե ամբողջությամբ ավերվեց ուժգին երկրաշարժի հետևանքով։ Այնուհետև մայրաքաղաքը տեղափոխվեց Նոր Գվատեմալա, որը հիմնադրվել է հին քաղաքից 24 կմ հեռավորության վրա։

## Արդի
Ներկայումս Անտիգուա Գվատեմալան թանգարանային քաղաք է` գաղութային շրջանում վերականգնված ճարտարապետական բազմաթիվ հուշարձաններով։
Անտիգուան երկրի գլխավոր տուրիստական վայրն է։ Երկրաշարժից ավերված բարոկկո ոճի հուշարձանները քաղաքը վերածել են իսպանական գաղութային ճարտարապետական թանգարանի։ Գործում է Ավագ շաբաթ կրոնական ծեսերի ժամանակ։

1979 թվականին Անտիգուան դարձավ Լատինական Ամերիկայի առաջին քաղաքներից մեկը, որը ՅՈՒՆԵՍԿՕ-ի կողմից հայտարարվեց Համաշխարհային ժառանգության վայր։
### Ճարտարապետական հուշարձաներ
*Գեներալներ Պալասիո դե Լոսի դղյակը (1763—1764)
* քաղաքապետարան (1739—1743)
* Համալսարան(1763—1764)
* Նուեստրա եկեղեցի Սենորա դե լա Մերկեդ (XVII в. — 1760)
*Հին գրքերի թանգարան (1956)
* Գաղութի թանգարան (1936)
*Սանտյագոյի թանգարան (գաղութային շրջանի արվեստ, 1956)


Antigua cathedral 2008 06.JPG|
Antigua 3.JPG|
Antigua fountain 2008 06.JPG|
GT056-Antigua PlzaPark.jpeg|
GT056-Antigua HillView.jpeg|
GT056-Antigua passGate.jpeg|
GT056-Antigua NiteChrh.jpeg|
GT056-Antigua HeadRoom.jpeg|
GT056-Antigua sAntonio.jpeg|
GT056-Antigua Volcano2.jpeg|
GT056-Antigua SchlKids.jpeg|
GT056-Antigua CrossBal.jpeg|


## Ծանոթագրություններ

## Գրականություն

* «Латинская Америка». Энциклопедический справочник в 2-х т.,Изд. «Советская энциклопедия», 1980, 1-й том, стр. 251

## Արտաքին հղումներ
* 
* Описание на сайте ЮНЕСКО
* Улу-джами на arch.net

Կատեգորիա:Համաշխարհային ժառանգություն Գվատեմալայում
Կատեգորիա:1543 թվականին հիմնադրված բնակավայրեր
Կատեգորիա:Նախկին մայրաքաղաքներ
Կատեգորիա:Գվատեմալայի աշխարհագրություն
Կատեգորիա:Բնակավայրեր այբբենական կարգով
Կատեգորիա:ՅՈՒՆԵՍԿՕ-ի Համաշխարհային ժառանգություն
Գենադի Տիշչենկո

**Գենադի Տիշչենկո** ( ), ռուս և խորհրդային ռեժիսոր-մուլտիպլիկատոր, կինոռեժիսոր, նկարիչ և սցենարիստ։

## Կենսագրություն
Գենադի Տիշչենկոն ծնվել է Բաքվում։ Երիտասարդ տարիներին նրա վրա մեծ ազդեցություն են ունեցել Կոնստանտին Ցիոլկովսկու և Իվան Եֆրեմովի գրքերը. «Հենց Ցիոլկովսկու և Իվան Եֆրեմովի գրքերը ձևավորել են իմ մեջ հավատն առ այն, որ միայն տիեզերքի հետազոտությունն ու յուրացումն են երաշխավորում երկրային հասարակության ներդաշնակ զարգացումը և մարդկության անմահությունը»։

1966-1968 թվականներին սովորել է «Ադրբեջանֆիլմ» կինոստուդիային կից նկարիչ-մուլտիպիլկատորների կուրսում։ 1960-ական թվականներին սկսել է նկարել ֆանտաստիկ թեմաներով նկարներ։ 1970 թվականին հաղթել է ֆանտաստ-նկարիչների «Վաղվա օրվա աշխարհը» միջազգային մրցույթին։ 1974-1979 թվականներին սովորել է Ադրբեջանի ճարտարապետության և շինարարության համալսարանի ճարտարապետության ֆակուլտետում։

Սցենարիստների և ռեժիսորների բարձրագույն դասընթացներն ավարտելուց հետո Տիշչենկոն մուլտֆիլմերում աշխատում է որպես ռեժիսոր, նկարիչ-մուլտիպլիկատոր և սցենարիստ։ Դիպլոմային աշխատանքը եղել է «Իյոն Տիխոյի օրագրից» (1985 թվական) մուլտֆիլմն ըստ Լեմ Ստանիսլավի պատմվածքի մոտիվների։ Աշխատել է Էկրան ստեղծագործական միությունում (1988-2000 թվական)։ Նկարահանել է մոտ 10 մուլտֆիլմ, այդ թվում` «Գեոնայի վապիրները», «Գեոնայի տերերը», «ԱՄԲԱ» մուլտֆիլմերը, որոնց եղել են չիրականացված «Աստղային աշխարհ» շարքի սկիզբը։ Նկարահանել է գովազդային և երաժշտական տեսահոլովակներ և վավերագրական ֆիլմեր։

2004 թվականին «Աստղային կամուրջ» փառատոնում «Միստեր Բլիս» մուլտֆիլմը ցուցադրվել է ըստ Ջոն Ռոնալդ Ռուել Թոլքինի համանուն հեքիաթի։  
 
Որպես նկարիչ Գենադի Տիշչենկոն համահեղինակել է «Իվան Եֆրեմով» գիրքը` Նշանավոր մարդկանց շարքից և «Իվան Եֆրեմովի նամակագրությունը» գիրքը։

## Ֆիլմագրություն
### Մուլտֆիլմեր
* 1985 թվական` Իյոն Տիխովյի օրագրից։ Ճանապարհորդություն դեպի Ինտերոպիա
* 1987 թվական` Եվ արձագանքին կարձագանքի 
* 1988 թվական` Պահպանեք անտառը
* 1989 թվական` Եկվորների առաքելությունը
* 1990 թվական` Ինչո՞ւ հավերը չեն կտցահարում գումարը   
* 1991 թվական` Գեոնայի վապիրները
* 1992 թվական` Գեոնայի տերերը
* 1993 թվական` Պիպան և ցուլը
* 1994-1995 թվականներ` ԱՄԲԱ
* 1997 թվական` Ֆոտոկախարդանք (սերիա 1)
* 1998 թվական` Ֆոտոկախարդանք (սերիա 2)
* 2004 թվական` Միստեր Բլիս
* 2005 թվական` Կատուն 
* 2006 թվական` Ֆաստիտակալոն

### Վավերագրական ֆիլմեր
* 2003 թվական` Ռուսաստանի ապագան
* 2005 թվական` Իվան Եֆրեմովի գաղտնիքը 
* 2005 թվական` Արտերկրային բանականությունը

## Ծանոթագրություններ

## Գրականություն
* 

## Արտաքին հղումներ
* Գենադի Տիշչենկոյի կայքը 
* Գենադի Տիշչենկոն «Տառերի և կազմվածքների Ռուսական անիմացիա» կայքում
* Геннадий Тищенко в «Точке отсчёта» на «Живом ТВ»
* 

Կատեգորիա:Խորհրդային կինոռեժիսորներ
Կատեգորիա:Խորհրդային մուլտիպլիկատորներ
Կատեգորիա:Խորհրդային նկարիչներ
Կատեգորիա:Ռուս սցենարիստներ
Սաֆրանբոլու

**Սաֆրանբոլու** () ամենամեծ զարգացած քաղաքը Թուրքիայի շրջաններում (Իլչե) Քարաբյուքի մարզում։ Գտնվում է Անկարայից 220 կմ հյուսիս և Սև ծովից 90 կմ հարավ։ Հարավում այն սահմանակից է Քարաբյուքի կենտրոնական շրջանին։

## Պատմություն
Բյուզանդական ուշ ժամանակաշրջանում (մինչ 1071 թվականին) քաղաքը հայտնի էր որպես **Դադիբրան**։ Թուրքերի կողմից վերջին նվաճումը տեղի է ունեցել 1196 թվականին։ Անկարայի թյուրքական էմիրությունը 4 ամիս պաշարեց քաղաքը՝ թունավորելով ջուրը և ռմբակոծելով հույն բնակիչների տները։ Սելջուկների հետ բախման ժամանակ հույն ուղղափառ ողջ բնակչությունը վտարվեց կամ ոչնչացավ։ Այս փաստը քրոնիկոսների կողմից ընդգծվում է որպես անսովոր, քանի որ սելջուկները, ինչպես օսմանները, սովորաբար փորձում էին պահպանել քրիստոնեական արհեստավորներից և հողատերերից ոմանց։ Բայց Դադիբրայի դեպքում մուսուլման թուրքերի կողմից քրիստոնյաների լիովին վտարում եղավ։ Հունական տեղանունն այդպիսով չի պահպանվել։

14-րդ դարում բարգավաճեց Սաֆրանբոլուն Օսմանյան կայսրության օրոք, երբ քաղաքը կարևոր կետ էր Ստամբուլի և Սինոպի միջև ընկած ճանապարհին։ 1994 թվականի դեկտեմբերի 17-ին Սաֆրանբոլու քաղաքի շուկայական տարածքը  ներառվել է Թուրքիայում ՅՈՒՆԵՍԿՕ-յի համաշխարհային ժառանգության օբյեկտների ցանկում շնորհիվ դասական օսմանյան կայսրության ճարտարապետական հիանալի օրինակների, որոնք հանդիպում են նաև Բեյպազարում (Անկարա), Օդունպազարում (Էսքիշեհիր) և Թուրքիայի շատ այլ շրջաններում։

## Աշխարհագրություն
Քաղաքը կոչվում է տարածաշրջանում աճող ծաղիկների քրքումի անունով։ Աշխարհագրական դիրքի պատճառով Սաֆրանբոլուն վարչական և առևտրային կենտրոն էր։ Ըստ 2009 թվականի մարդահամարի, քաղաքում բնակվում է 51.088 մարդ։ Սաֆրանբոլուն գտնվում է Պափլագոնիայի պատմական տարածքում, որի միջով անցել են բազմաթիվ քաղաքակրթություններ։ Քաղաքում տեղակայված են Սաֆրանբոլուի արհեստագործական դպրոցը և Ֆեթհի Թոքեր Գուզելի անվան գեղարվեստի և դիզայնի ֆակուլտետները։ Երկու ուսումնական հաստատությունները, որոնք նախկինում գտնվում էին Զոնգուլդակի Կարաելմաս համալսարանի իրավասության ներքո (բացվել է 2002 թ.), Քարբուկի համալսարանի մասնաճյուղեր են։

## Քույր քաղաքներ
*20px Ռուսաստան և Էլաբուգա

## Ծանոթագրություններ

Կատեգորիա:Համաշխարհային ժառանգություն Թուրքիայում
Կատեգորիա:Թուրքիայի քաղաքներ
Կատեգորիա:Քարաբյուքի մարզ
Կատեգորիա:Թուրքիայի շրջաններ
Կատեգորիա:Իսլամական ճարտարապետություն
Կատեգորիա:Թուրքիայի բնակավայրեր
Կատեգորիա:Բնակավայրեր այբբենական կարգով
Կատեգորիա:Թուրքիայի մշակույթ
Կատեգորիա:Օսմանյան ճարտարապետություն
Կատեգորիա:Սևծովյան տարածաշրջան
Կատեգորիա:ՅՈՒՆԵՍԿՕ-ի Համաշխարհային ժառանգություն
Կատեգորիա:Քարաբյուքի մարզի բնակավայրեր
Քեչաչիօկլի Մուհամմադ

**Քեչաչիօկլի Մուհամմադ** (, ), ադրբեջանցի ժողովրդական երգիչ, խանենդե, մուղամի կատարող;

## Կենսագրություն
Քեչաչիօկլի Մուհամմադը ծնվել է 1864 թվականին։ Նա առանձնահատուկ դեր է խաղացել Ադրբեջանի երաժշտական մշակույթի զարգացման գործում։ Նա երգելու արվեստը սովորել է Խառաթ Գուլիի և խանենդե Մաշադի Իսիի դպրոցում։ Երգելու հետ մեկտեղ նա զբաղվել է նաև մանկավարժական գործունեությամբ։ 1926 թվականին հրավիրվել է Ադրբեջանի պետական ֆիլհարմոնիա Ու.Հաջիբեկովի կողմից։ Քեչաչիօկլի Մուհամմադի երգացանկում հատուկ տեղ են զբաղեցնում «Մահուր-հինդի», «Ռաստ», «Ջահարգյահ», «Ղարաբաղի շիքյաստա», «Շուռ» և այլ մուղամներ։

Քեչաչիօկլի Մուհամմադը մահացել է 1940 թվականի նոյեմբերի 20-ին Ղուբայում։

## Գրականություն
* Шушинский Ф. Народные певцы и музыканты Азербайджана. — М.: Советский композитор, 1979. — 200 с.

## Ծանոթագրություններ

Կատեգորիա:Ադրբեջանցի երգիչներ
Կատեգորիա:Խանենդե
Արևմտյան Անտարկտիդա

**Արևմտյան [[Անտարկտիդա]]** կամ Փոքր Անտարկտիդա, Անտարկտիդայի երկու խոշոր  շրջաններից մեկը, այն մայրցամաքի այն մասը, որը գտնվում է արևմտյան կիսագնդում և ընդգրկում է Անտարկտիդայի թերակղզին։ Այն արևելյան Անտարկդիտայից առանձնացված է Տրանսանտարկտիկական լեռներով և ծածկված է արևմտյան Անտարկտիդայի սառցե շերտով։ Այն ընկած է Ռոս ծովի () (մասամբ ծածկված Ռոս ծովի սառցե շերտով) և Վեդդել ծովի () միջև (մեծ մասամբ ծածկված Ֆիլչներ-Ռոնե () սառցե շերտով)։ Այն կարելի է համարել հսկայական թերակղզի, որը ձգվում է հարավային բևեռից դեպի հարավային Ամերիկայի ծայրը։

Արևմտյան Անտարկտիդան հիմնականում  ծածկված է Անտարկտիդայի սառցե շերտով, բայց կան նշաններ, որ եղանակային փոփոխությունները որոշակի ազդեցություն են  թողնում և սառցե շերտը սկսում է նեղանալ։ Անտարկտիդա թերակղզու ափերը արևմտյան Անտարկտիդայի այն միակ մասերն են, որոնք (ամռանը) չեն սառչում։ Սրանք կազմում են Անտարկտիդայի Մարիլենդյան տունդրաները և ունեն ամենատաք  կլիման Անտարկտիդայում։ Ժայռերը ծածկված են մամուռներով և քարաքոսերով, որոնք կարողանում են հաղթահարել ձմռան սաստիկ ցուրտը և աճման կարճ սեզոնը։

## Վայր և նկարագրություն
Արևմտյան Անտարկտիդան գտնվում է Տրանսանտարկտիկական լեռների Խաղաղ օվկիանոսյան կողմում,  ընդգրկում է Անտարկտիդայի թերակղզին (Գրահամ Լենդի և Փալմեր լենդի հետ) Էլսվորտ Լենդի, Մարիա Բիրդ և Կինգ Էդվարդ VII Լենդի հետ, տարածքը ծովեզրյա կղզիներից ընդգրկում է Ադելաիդա կղզին և սառցե զառիթափ վայրերը, մասնավորապես Ֆիլչներ-Ռոնե սառցե շերտը Վեդդել ծովում և Ռոս սառցե շերտը Ռոս ծովում։

Արևմտյան Անտարկտիդան անվանակոչվել է 20-րդ դարի սկզբին, անվան օգտագործումը սովորական դարձավ երկրաֆիզիկական ուսումնասիրությունների արդյունքում, միջազգային տարուց հետո (1957–1958) , որոնք բացահայտեցին, որ Տրանսանտարկտիկական լեռները օգտակար տարածաշրջանային սահման են Արևմտյան Անտարկտիդայի և Արևելյան Անտարկտիդայի միջև։ Անտարկտիդայի անվանումների խորհրդատվական հանձնաժողովը (US-ACAN) հաստատեց անունը 1962 թվականին։

Արևմտյան Անտարկտիդան մեծապես ծածկված է հաստ սառցե շերտով, այսպես կոչված Արևմտյան Անտարկտիդայի սառցե շերտով։ Վերջին տասնամյակում սառցե շերտը ցույց է տվել զանգվածի նվազման նշաններ։

Արևմտյան Անտարկտիդայի երկրաբանական պատմությունը ամփոփված է 2020 թվականի հրատարակությունում։

## Մարիլենդիա - Անտարկտիկական տունդրա
Արևմտյան Անտարկտիդայի որոշ մասեր ծածկված չեն սառցե շերտով (Անտարկտիդայի օազիս), դրանք Անտարկտիդա թերակղզու ափերն են, մի ամբողջ կենսաբազմազան տարածաշրջան՝ հայտնի որպես Մարիլենդիա Անտարկտիկական տունդրա ։ Այս տարածքը Անտարկտիդայի ամենատաք կլիման ունի, մամուռով և քարաքոսով ծածկված ժայռերը ամռան ամիսներին ձյունից զերծ են, չնայած որ եղանակը շարունակում է մնալ բավականին ցուրտ, իսկ աճման սեզոնը ՝ շատ կարճ։


Պատկեր:West-antarctica.png|thumb|180px|Արևմտյան Անտարկտիդայի գրեթե դատարկ քարտեզ  
Պատկեր:Map of Transantarctic Mountains.jpg|thumb|Անտարկտիդայի աշխարհագրական քարտեզ


## Ծանոթագրություններ

Կատեգորիա:Անտարկտիդայի տարածաշրջաններ
Կատեգորիա:Արևմտյան Անտարկտիդա
Կատեգորիա:Մայրցամաքներ
Ստյու

**Ստյու** (), ճաշատեսակների խմբի անգլերեն անվանում, որոնք մոտ են ռագուին՝ պատրաստված պինդ սննդամթերքներից, որոնք շոգեխաշվում են հեղուկի մեջ, ինչը հետագայում ծառայում է որպես սոուս։

## Տեսակներ
Որպես բաղադրիչ կարող են լինել բանջարեղենների ցանկացած համադրություն (օրինակ՝ գազար, կարտոֆիլ, լոբի, քաղցր պղպեղ, լոլիկ և այլն), մսամթերք և համեմունքներ։ Դանդաղ պատրաստման համար անհրաժեշտ է կոշտ միս, օրինակ՝ տավարի։ Բացի այդ, կարելի է օգտագործել թռչնամիս, ծովամթերք և երշիկ։ Շոգեխաշման համար կարելի է օգտագործել ինչպես ջուր, այնպես էլ սպիրտային խմիչքներ, օրինակ՝ գինի կամ գարեջուր։ Սովորաբար պատրաստում են մեղմ կրակի վրա, որը թույլ է տալիս, որ բույրերը մանրամասն խառնվեն։

Ստյուն նման է ապուրին. դրանց միջև հստակ սահման չկա, չնայած ստյուն առանձնանում է ավելի խիտ բաղադրությամբ և ավելի երկար պատրաստմամբ։

Դասական ստյուն իռլանդական հայտնի ռագուն է, որը լայն ճանաչում է ստացել Բրիտանական կղզիների սահմաններից դուրս Ջերոմ Կլապկա Ջերոմի «Երեքը նավակում՝ չհաշված շունը» վեպի շնորհիվ։

## Պատկերասրահ

Պատկեր:Beef Stew!.jpg|Տավարի շոգեխաշած միս
Պատկեր:Irish-stew.jpg|Իռլանդական ռագու


## Տես նաև
* Ռագու
* Այնտոպֆ
* Գուլյաշ
* Չոլնտ

## Ծանոթագրություններ

## Արտաքին հղումներ
* Այրիթ ստյու
* Գինես ստյու
* Իռլանդական ստյու Koolinar.ru-ում
* Ռեստորանային քննադատություն Коммерсантъ.

Կատեգորիա:Ադրբեջանական խոհանոց
Կատեգորիա:Ապուրներ
Կատեգորիա:Բրիտանական խոհանոց
Կատեգորիա:Թուրքական խոհանոց
Կատեգորիա:Իռլանդական խոհանոց
Կատեգորիա:Իրանական խոհանոց
Կատեգորիա:Հունական խոհանոց
Կատեգորիա:Մսով ուտեստներ
Կատեգորիա:Պակիստանական խոհանոց
Կատեգորիա:Ֆիլիպինական խոհանոց
Մարմնի ծավալի ինդեքս

[thumb|8 կանայք նույն [մարմնի զանգվածի ինդեքսով (30), բայց քաշի տարբեր բաշխումներով, այսինքն՝ տարբեր մարմնի ծավալի ինդեքսով]]
thumb|alt=A դիմացից և կողքից երևում են տղամարդու ճարպային շերտի առկայությունը որովայնի շրջանում|upright=1.3|Մարդու մարմնի զանգվածի ինդեքսը 53 է, քաշ 182 կգ, հասակ 185 սմ
**Մարմնի ծավալի ինդեքս** (, ՄԾԻ), ճարպակալման չափման մեթոդ, որն առաջարկվել է 2000 թվականին անգլիական Select Research  (Բիրմինգհեմ) ընկերության կողմից՝ որպես մարմնի զանգվածի ինդեքսի այլընտրանք, որը չէր տրամադրում կոնկրետ մարդու ճարպակալման ռիսկերի մասին ճշգրիտ տեղեկատվություն և հաշվի չէր առնում մարմնի զանգվածի բաշխումը (ոսկրերի կամ մկանների առավել կամ պակաս քանակությունը)։
Մարմնի ծավալի ինդեքսի հաշվարկման բանաձևն է․
\mathrm{\text{ՄԾԻ}}=\frac{\mathrm{\text{կիլոգրամ}}}{\mathrm{\text{մետր}}^2}:

Այսպիսին է հաշվիչ աղյուսակը՝

Ներկայումս այս մեթոդը *Body Benchmark Study* երկամյա նախագծի շրջանակում փորձարկում է անցել ԱՄՆ-ում և Եվրոպայում. Մեթոդի հիմքում եռաչափ սքաների կիրառումն է։ ՄԾԻ-ի ծրագրային ապահովումը թույլ է տալիս մարդու մարմնի 3D մոդելավորման և  մագնիսառեզոնանսային շերտագրության (ՄՌՇ) համեմատությամբ, հաշվարկել ճարպի, մասնավորապես որովայնի շրջանում կուտակված ճարպի բաշխումը։ Որովայնային ճարպը մետաբոլիկ համախտանիշով բարձր մակարդակի ռիսկի գործոն է սիրտ-անոթային հիվանդությունների և  շաքարային դիաբետի համար։ Այս կազմակերպությունը ունի նաև հավելված https://apps.apple.com/us/app/bvi/id1445040411  iPhone-ների համար, որը 2 լուսանկարների (դիմացից և կողքից) համադրման արդյունքում մոտավորապես հաշվարկում է ՄԾԻ-ը՝ առանց լաբորատոր հետազոտությունների։

## Ծանոթագրություններ

Կատեգորիա:Առողջ ապրելակերպ
Կատեգորիա:Առողջություն
Գեորգի Դիտրիխ

**Գեորգի Դիտրիխ** (, ), խորհրդային և ռուս մանկագիր և հրապարակախոս։

## Կենսագրություն
Ծնվել է 1906 թվականի հունվարի 15-ին, Պետերբուրգում, հասարակ աշխատավորի ընտանիքում։ Ազգությամբ գերմանացի է։

12 տարեկանից աշխատել է վարձով։ Ավարտել է դպրոցը ինստիտուտի մեկ կուրս։ 1920 թվականին Դոնսկի մարզում կազմակերպել է մանկական ակումբը և դարձել է Հատուկ նշանակության մասերի օժանդակության երիտասարդ կոմունիստների շտաբի պետ։ 1921 թվականին վերադարձել է Պետրոգրադ, քաղաքում առաջինն է ստեղծել պիոներական գունդը` «Կարմիր դրոշակ» գործարանին կից։ «Լենինյան կայծեր» թերթի հիմնադիրներից մեկն է։ Գրական գործունեությունը սկսել է 1922 թվականին։ 1924 թվականին դարձել է Կոմունիստական կուսակցության անդամ։ Եղել է երեխաների համար ստեղծված «Ոզնին» և «Տարինոսը» հումորային ամսագրերի խմբագրակազմում։

1936 թվականի հուլիսի 13-ին հեռացվել է Կոմունիստական կուսակցությունից` «կուսակցության թշնամիների հետ կապ ունենալու պատճառով»։ Ձերբակալվել է 1937 թվականին և ազատ է արձակվել 1938 թվականին։

1940 թվականի հուլիսի 11-ին ձերբակալվել է Լենինգրադի շրջանային ԽՍՀՄ Ներքին գործերի ժողովրդական կոմիսարիատի կողմից։ Մեղադրվել է ՌԽՖՍՀ քրեական օրենսգրքի 121-րդ հոդվածով։

Ըստ 1940 թվականի հոկտեմբերի 19-ի ԽՍՀՄ Ներքին գործերի ժողովրդական կոմիսարիատի հատուկ ժողովի որոշման` դատապարտվել է 5 տարվա ազատազրկման ուղղիչ աշխատանքային գաղութում։ Պատիժը կրել է Արխանգելսկի մարզում։ Գործին կցված էր բողոք, ըստ որի, որ Գեորգի Դիտրիխը մահացել է 1943 թվականի մարտի 23-ին։

Լենինգրադի քաղաքային դատարանի նախագահության 1962 թվականի օգոստոսի 7-ի որոշմամբ 1940 թվականի հոկտեմբերի 19-ի ԽՍՀՄ Ներքին գործերի ժողովրդական կոմիսարիատի հատուկ ժողովի որոշումը Գ. Դիտրիխի վերաբերյալ չեղարկվել է, և գործը կրճատվել է` հանցակազմի բացակայության պատճառով։

Գեորգի Դիտրիխը տվյալ գործով արդարացվել է։

## Ընտանիք
* Կինը` Վալենտինա Նիկիտինա
* Առաջին դուստրը` Գալինա Դիտրիխ
* Երկրորդ դուստրը` Օլգա Դիտրիխ

## Մատենագրություն
* Военизация в пионеротряде. Л., 1928 и др. изд.
* Конец и начало: Из истории детского движения в Ленинграде. М. — Л., 1929.
* Казачата: Повесть. М — Л., 1930 и др. изд.
* Военизация в пионеротряде и школе: Опыт военной работы пионеротрядов, школ и детдомов. М — Л., 1931.
* Особенный день. Л., 1931. — в соавторстве с Е. Шварцем.
* Через границы. Л., 1932.

## Ծանոթագրություններ

## Արտաքին հղումներ
* Էջը բռնաճնշումների զոհերի հիշատակի կայքում 
* Բռնաճնշված գրողներ և բանաստեղծներ

Կատեգորիա:Ռուս մանկագիրներ
Կատեգորիա:Ռուս հրապարակախոսներ
Կատեգորիա:Խորհրդային մանկագիրներ
Կատեգորիա:Խորհրդային հրապարակախոսներ
Կատեգորիա:Ռուս գրողներ
Կատեգորիա:Ազատազրկման վայրերում մահացածներ
Itzy

**Itzy** (, , ոճավորվում է՝ **ITZY (Իթզի)**), հարավկորեական գըրլ բենդ, որը ձևավորվել է JYP Entertainment լեյբլի կողմից։ Խումբը բաղկացած է հինգ անդամներից՝ Յեջիից, Լիայից, Ռյուջինից, Չերյոնից և Յունայից։ Խումբն իր դեբյուտն է կատարել 2019 թվականի փետրվարի 12-ին՝ «It'z Different» սինգլային ալբոմով։

## Անդամներ

## Սկավառակագրություն
### Մինի ալբոմներ

### Սինգլներ

### Չարթերում ընդգրկված այլ երգեր

### Տեսահոլովակներ

## Ֆիլմագրություն
### Ռեալիթի շոուներ

## Ծանոթագրություններ

## Արտաքին հղումներ
* 

Կատեգորիա:2019 հիմնադրված երաժշտական խմբեր
Կատեգորիա:Կվինտետներ
Կատեգորիա:Հարավկորեական երաժշտական խմբեր
Կատեգորիա:Հարավկորեական պարային երաժշտական խմբեր
Կատեգորիա:Քեյ փոփ երաժշտական խմբեր